Progestanelle nežiadúce účinky
Dobrý deň,
dcéra užíva liek Progestanelle 200 mg-1tbl(10 dní na 16 deň od 1.dňa menzesu). Využívala 1 bal.
Kvôli častej menštruácii, má 15 r. Upravilo sa, ale...
Má pod pazuchami suché fľaky, ktoré ju svrbia. 
Má aj pleť viac vyhádzanú.
Je to liekmi? 
Ďakujem.
Dobrý deň,
ďakujeme za Vašu otázku.
Medzi menej časté vedľajšie účinky lieku Progestanelle patria vyrážky, alebo akné. Taktiež kožné ťažkosti, ako škvrny, či žihľavka boli pozorované ako veľmi zdriedkavé nežiadúce účinky uvedeného lieku. Tieto príznaky sa mohli rovnako vyskytnúť bez ohľadu na prebiehajúcu liečbu. Preto je potrebné o výskyte ťažkostí informovať predpisujúceho lekára, ktorý súvis s liečbou potrvdí/vylúči a ak to bude potrebné, rozhodne o ďalšom liečebnom postupe.
Prajem skorú úľavu od ťažkostí.
S pozdravom
PharmDr. Veronika Kiabová